《十六夜示超然》
宋代·释德洪

山深久不晴，领略三伏暑。夜凉闻风泉，疑作空阶雨。

但觉纸窗闻，不知山月吐。阶除偶独立，满庭浩风露。

室閒门未掩，时有飞萤度。馀生愿俱子，万壑千岩处。

艰难百忧中，长恐此心负。今宵复对榻，乐事遽如许。

地偏心亦远，喜俗忧自去。风光如辋川，窈窕辛夷坞。

以短暴弟长，正坐功名误。何如庐山阴，一水断世路。

持远两镜临，于中可无睹。此诗若散缓，熟读有奇趣。

便觉陶渊闻，彷佛见眉宇。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆闻禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。